b'\n_START_ARTICLE_\nStanko Dekleva\n_START_SECTION_\n\xc5\xbdivljenje in delo\n_START_PARAGRAPH_\nLjudsko \xc5\xa1olo je kon\xc4\x8dal v rojstnem kraju, tri razrede me\xc5\xa1\xc4\x8danske in trgovsko \xc5\xa1olo pa v Trstu. Po kon\xc4\x8danem \xc5\xa1olanju je za poklic izbral ban\xc4\x8dno stroko, bil sprva v slu\xc5\xbebi pri Jadranski banki v Trstu (1918-1923), zatem pri podru\xc5\xbenici ljubljanske Kreditne banke (1923-1928), ki jo je 1928 prevzea italijanska Banca Nazionale del Lavoro in nazadnje knjigovodja pri isti banki v Rimu (1934-1960), ko je stopil v pokoj._NEWLINE_Dekleva je bil med soustanovitelji slovenskega prosvetnega dru\xc5\xa1tva\xc2\xa0\xc2\xbbSlom\xc5\xa1ek\xc2\xab\xc2\xa0v Rimu, njegov ve\xc4\x8dletni predsednik in podpredsednik ter organizator kulturnih prireditev. Ves \xc4\x8das je sodeloval v odboru za ustanovitev zavoda Slovenik v Rimu, zanj urejel knjigovodska in ban\xc4\x8dna vpra\xc5\xa1anja ter vodil zbiranje sredstev za graditev in nato vzdr\xc5\xbeevanje tega slovenskega pape\xc5\xa1kega zavoda v Rimu.'